Il-Eurovision tas-sena d-dieħla se jsir f'Rotterdam
Is-sena d-dieħla, l-akbar festa ta' mużika fl-Ewropa se ssir f'Rotterdam fl-Olanda. Dan wara li din is-sena, għall-ewwel darba f'64 sena, il-Eurovision Song Contest ġie ikkanċellat minħabba l-pandemija tal-Coronavirus. Madanakollu, xorta ttella' spettaklu deskritt minn bosta bħala eċċezzjonali, bil-limitazzjonijiet u ċ-ċirkostanzi straordinarji. Bit-tema, Europe Shine a Light , twasslet ċelebrazzjoni ta' mużika u divertiment fid-djar tal-familji. Matul is-serata, intwerew siltiet mill-vidjows mużikali tal-kantanti li kienu serjieħdu sehem din is-sena fosthom id-diska Maltija All of my Love mill-kantanta żagħżugħa Destiny, li se tirrapreżenta lil pajjiżna fl-edizzjoni tas-sena d-dieħla. Is-Sibt filgħaxija spikkaw ukoll xeni minn pajjiżi Ewropej fosthom pajjiżna, b'Villa Bighi fil-Kalkara, fl-isfond ta' mużika orkestrali. Waqt is-serata speċjali tas-Sibt, instemgħu wkoll l-ilħna eċċezzjonali ta' eks-rebbieħa tal-Eurovison. Fosthom Johnny Logan li rebaħ il-festival tliet darbiet. JIDHER JKANTA AT 5:50 Ta s-sehem tiegħu wkoll, il-grupp Svediż ta' fama mondjali ABBA, li kien rebaħ il-Eurovision fl-1974 bid-diska Waterloo. Wieħed mill-membri tal-grupp, għadda messaġġ mimli emozzjoni u ta' kuraġġ. AT 1:46:45